চলন্ত ট্রেনে কিকি চ্যালেঞ্জের মোকাবিলা করতে মুম্বইয়ের রেল পুলিশ বেশ কিছু ব্যবস্থা নিয়েছে। ধরাও পড়েছে বেশ কিছু ‘কিকিবাজ’ যুবক। কিন্তু তাতেও যে স্বস্তি মেলেনি, তার প্রমাণ হিসেবে উঠে এসেছে একটি ভিডিও। তাতে দেখা যাচ্ছে, চলন্ত লোকাল ট্রেনে এক তরুণী স্টান্টবাজি করছেন। তিনি যা করছেন, কিকি চ্যালেঞ্জ না হলেও তাতে অবশ্যই জীবনের ঝুঁকি রয়েছে।

এই বিষয়ে অন্যান্য খবর

গাড়ি নয়, এবার লোকাল ট্রেনে কিকি চ্যালেঞ্জ! হয়রান পুলিশ, দেখুন ভিডিও 
কিকি চ্যালেঞ্জারদের থামাতে বড় পদক্ষেপ রেলের! বিচিত্র শাস্তি তিন জনের


এক সর্বভারতীয় সংবাদমাধ্যমের খবরে প্রকাশ, ট্রেনের কামরার চেহারা দেখে বোঝা যাচ্ছে, সেটি একটি প্রথম শ্রেণির জেনারেল কম্পার্টমেন্ট। দরজার হাতল ধরে এই তরুণী তাঁর প্রায় পুরো শরীর কামরার বাইরে বের করে দুলছেন, তখন ট্রেনের গতি বেশ তীব্র। তিনি কোনও স্টেশনে আসার আগে চলন্ত ট্রেন থেকে প্ল্যাটফর্মে নেমেও পড়েন। ঘটনার ভিডিও মোবাইল ক্যামেরায় তুলে রাখেন কোনও সহযাত্রী। পরে তা ইউটিউবে প্রকাশিত হলে ভাইরাল হয়ে যায়।
ভিডিও দেখুন (সৌজন্যে: এফথ্রি নিউজ)

জানা গিয়েছে, ঘটনাটি ঘটেছে রায়ে রোড ও কটন গ্রিন স্টেশনের মাঝখানে। কিন্তু তরুণীর পরিচয় এখনও জানা যায়নি। রেল পুলিশ সন্ধান করছে তাঁর।